text: लालू ने अपने एक ट्वीट में लिखा है कि धूर्त भाजपा अपनी जुमलेबाज़ी व कारगुज़ारियों को छुपाने और वोट प्राप्त करने के लिए विपक्षियों की छवी बिगाड़ने के लिए राजनीति में अनैतिक और द्वेष की भावना से ग्रस्त गंदा खेल खेलती है। लालू यादव ने इस फैसले को पिछड़ों और दलितों को निशाना बनाने वाली राजनीति बताया है। लालू ने ट्वीट किया कि ताकतवर लोग और वर्ग हमेशा समाज को शासक और शोषित में बांटने का काम करते हैं। जब भी शोषित वर्ग का कोई भी व्यक्ति इस क्रम को चुनौती देता है तो उसे लगातार सजा दी जाती है।